Framsókn fyrir heimilin , var slagorð Framsóknarflokksins fyrir síðustu alþingiskosningar . Þingmenn Framsóknarflokksins hafa barist fyrir því um fimm ára skeið , að komið yrði til móts við skuldsett heimili með verðtryggð húsnæðislán . Auðvitað hefði verið best fyrir alla ef forsendubresturinn hefði verið leiðréttur strax árið 2009 , en það var ekki gert og nú þurfum við að horfa til framtíðar . Loksins eru skuldaleiðréttingafrumvörpin komin fram og það eru góðar fréttir . JafnræðiHeildarumfang aðgerðanna munu skila heimilum landsins allt að 150 milljörðum króna . Þær munu ná til allt að 100 þúsund heimila , sem eru 80% allra heimila landsins . Hlutfall fjárhæðar niðurfærslu og árstekna er hærra hjá tekjulægri heimilum en þeim tekjuhærri . Þannig að þeir tekjulægri fá í raun meira . Meðalfjárhæð niðurfærslu hækkar eftir því sem fjöldi barna er meiri , þar sem stærri fjölskyldur eiga iðulega stærra húsnæði og meiri skuldir . Leiðréttingin er fjármögnuð með bankaskattinum , sem nær til þrotabúa og þar með kröfuhafa . Skattgreiðendur eru sumsé EKKI að greiða leiðréttinguna í þeim skilningi sem sumir vilja túlka svo . EinfaltGert er ráð fyrir að menn munu geta sótt um leiðréttingu eftir 15. maí á vef Ríkisskattstjóra , www.rsk.is , og umsóknartímabilinu lýkur 1. september . Umsóknarformið er einfalt og sumir segja að það verði einfaldara en að panta sér pizzu . Það er á valdi hvers og eins hvort hann sækir um leiðréttingu og hvort fólk vilji nýta báðar leiðir , þ.e. höfuðstólslækkun og / eða séreignasparnaðinn . En þess má geta að séreignarsparnaðarleiðin mun einnig nýtast ungu fólki við að kaupa sína fyrstu íbúð . Í þessu samhengi er ekki hægt að líta framhjá tilvist verðtryggingarinnar og auðvitað hefði maður viljað sjá skuldaleiðréttinguna verða meiri . Framsóknarflokkurinn virðist vera eini flokkurinn sem er með það á stefnuskrá sinni að afnema verðtrygginguna og við munum halda áfram að berjast fyrir afnámi hennar . Rétt er að benda á að ef þessi leiðrétting kæmi ekki til nú , þá yrði hækkun höfuðstóls enn meiri vegna verðbólgunnar . SanngjarntÞegar núverandi ríkisstjórn tók við völdum , fyrir tæpu ári síðan , þá var varla liðinn einn sólarhringur áður en sumir töluðu um svikin loforð . Nú hefur stærsta kosningaloforðið verið efnt og þá reyna sumir að gera lítið úr skuldaleiðréttingunni . Hið rétta er hins vegar að um jafnræðisaðgerð er að ræða , aðgerð sem mun koma flestum íslenskum heimilum til góða . Loksins fær undirstaða samfélagsins , íslensku heimilin , að njóta einhverrar sanngirni og réttlætis . Greinin birtist á hornafjordur.is 28. mars 2014 .